B4-0975, 0982, 0994, 1008, 1021, 1037 και 1042/95

Ψήφισμα σχετικά με την ανάγκη σύστασης μόνιμου διεθνούς δικαστηρίου για τη δίκη και καταδίκη εγκλημάτων πολέμου και εγκλημάτων κατά της ανθρωπότητας και τη λειτουργία των ειδικών δικαστηρίων για την πρώην Γιουγκοσλαβία και τη Ρουάντα

Το Ευρωπαϊκό Κοινοβούλιο,

Α. επισημαίνοντας τον πολλαπλασιασμό των εγκλημάτων κατά της ανθρωπότητας και των εγκλημάτων πολέμου, τα οποία διαπράττονται σε πολλές χώρες και παραμένουν ατιμώρητα και εφιστώντας την προσοχή στην ετήσια έκθεση της Διεθνούς Αμνηστίας για το 1994 που δημοσιεύθηκε στις 5 Ιουλίου 1995 σύμφωνα με την οποία κρατικοί πράκτορες είναι υπεύθυνοι για εκτελέσεις χωρίς δίκη σε 54 κράτη[semigr ] ότι σε 34 κράτη φυλακισμένοι πέθαναν μετά από βασανιστήρια που τους επέβαλαν κρατικοί πράκτορες, και ότι ο βιασμός χρησιμοποιείται όλο και περισσότερο ως μέσο πολέμου,

Β. λαμβάνοντας υπόψη ότι η κοινή γνώμη συνειδητοποιεί ολοένα περισσότερο την ανάγκη να διώκονται από τη δικαιοσύνη οι υπεύθυνοι για τα εγκλήματα αυτά,

Γ. θεωρώντας αναγκαία και επείγουσα τη δημιουργία ενός πρώτου πυρήνα ενός αυστηρά αντικειμενικού και αμερόληπτου διεθνούς δικαστικού μηχανισμού που θα δικάζει εγκλήματα πολέμου και εγκλήματα κατά της ανθρωπότητας, οπουδήποτε στον κόσμο και αν διαπράττονται,

Δ. υπογραμμίζοντας τη σημασία της συγκρότησης ενός μονίμου διεθνούς δικαστηρίου, όπως αναγνωρίστηκε από τη Γενική Συνέλευση του ΟΗΕ κατά την 49η σύνοδό της,

Ε. λαμβάνοντας υπόψη ότι η Γενική Συνέλευση των Ηνωμένων Εθνών, κατά την 49η Σύνοδό της, ανέθεσε σε ad hoc επιτροπή να επεξεργασθεί και να της υποβάλει ένα τελικό σχέδιο καταστατικού,

ΣΤ. υπογραμμίζοντας τη σημαντική πρόοδο που αντιπροσωπεύει προς την κατεύθυνση αυτή η σύσταση ειδικών διεθνών δικαστηρίων για τη δίκη των υπευθύνων για εγκλήματα πολέμου και εγκλήματα κατά της ανθρωπότητας, και αυτό παρόλο που εξακολουθούν να υφίστανται σημαντικά προβλήματα τόσο ως προς την τακτική χρηματοδότηση των οργάνων αυτών, όσο και ως προς την ενσωμάτωση των διαδικασιών εκτέλεσης στο εσωτερικό δίκαιο πολλών χωρών,

Ζ. λαμβάνοντας υπόψη ότι η χρηματοδότηση ειδικών δικαστηρίων λήγει στις 14 Ιουλίου 1995,

Η. εκφράζοντας την αγανάκτησή του για το γεγονός ότι ένα χρόνο μετά το τέλος της γενοκτονίας των Tutsis και τη μαζική δολοφονία μετριοπαθών Hutus στη Ρουάντα, κανείς δεν έχει ακόμη δικασθεί και σε κανένα δεν έχει καν απαγγελθεί κατηγορία για συμμετοχή στα απάνθρωπα αυτά εγκλήματα στη Ρουάντα,

Θ. εκφράζοντας τον αποτροπιασμό του για το γεγονός ότι, σύμφωνα με έκθεση που δημοσίευσαν οι Γιατροί Χωρίς Σύνορα στις 5 Ιουλίου 1995, 50.000 Hutus, που κατηγορούνται για ανάμειξη στα εγκλήματα αυτά είναι φυλακισμένοι στη Ρουάντα, ενώ στη Gitarama 7.000 φυλακισμένοι κρατούνται σε φυλακή κατασκευασμένη για 400 άτομα[semigr ] ότι το ποσοστό θνησιμότητας ανέρχεται ήδη σε ένα άτομο στα οκτώ και ότι πολλοί φυλακισμένοι παρουσιάζουν γάγγραινα στα πόδια τους επειδή αναγκάζονται, για πολλές ημέρες, να στέκονται σε νερά από ακαθαρσίες,

Ι. έχοντας υπόψη την έκθεσή του που ζητεί από τη διεθνή κοινότητα να καταπολεμήσει την ατιμωρησία της οποίας απολαμβάνουν οι εγκληματίες εμπαίζοντας την ανθρώπινη αξιοπρέπεια, και το ψήφισμα της 21 Απριλίου 1994 που υποστηρίζει τη δημιουργία ενός Διεθνούς Δικαστηρίου ((ΕΕ C 128 της 9.5.1994, σ. 343)),

Το Ευρωπαϊκό Κοινοβούλιο,

1. θεωρεί αναγκαία τη δημιουργία ενός μονίμου Διεθνούς Ποινικού Δικαστηρίου και υπογραμμίζει ότι έχει ιδιαίτερη σημασία - προκειμένου να εορτασθεί με συγκεκριμένο τρόπο η 50ή επέτειος των Ηνωμένων Εθνών - η αναγνώριση και η εφαρμογή των βάσεων μιας διεθνούς δικαιοσύνης[semigr ]

2. ζητεί επειγόντως από τη Γενική Συνέλευση του ΟΗΕ, επ' ευκαιρία της 50ής συνόδου της, να εγκρίνει το οριστικό σχέδιο καταστατικού του Διεθνούς Ποινικού Δικαστηρίου που εξεπόνησε μία ad hoc επιτροπή[semigr ]

3. εκφράζει ιδιαίτερη ικανοποίηση για το γεγονός ότι το σχέδιο καταστατικού δεν προβλέπει τη θανατική ποινή, και ζητεί να συμβεί το ίδιο και με την τελικη μορφή του καταστατικού[semigr ]

4. ζητεί από το Συμβούλιο, την Επιτροπή και από τα κράτη μέλη να αναλάβουν όλες τις απαραίτητες πρωτοβουλίες ώστε η Γενική Συνέλευση να χορηγήσει ταχέως τη χρηματοδότηση για τα ειδικά δικαστήρια από το γενικό προϋπολογισμό των Ηνωμένων Εθνών[semigr ]

5. ζητεί από τα κράτη μέλη, που δεν το έχουν πράξει ακόμη, να μεταφέρουν στο εσωτερικό τους δίκαιο τους κανόνες λειτουργίας των ειδικών δικαστηρίων[semigr ]

6. συγχαίρει την Επιτροπή για την ήδη ληφθείσα απόφασή της να συμβάλει, κατά περίπτωση, στη χρηματοδότηση ορισμένων δραστηριοτήτων των ειδικών δικαστηρίων, και την καλεί να συνεχίσει προς την ίδια κατεύθυνση, ειδικότερα σε ό,τι αφορά τη χρηματοδότηση του Διεθνούς Ποινικού Δικαστηρίου, μόλις αυτό συσταθεί[semigr ]

7. επιμένει ότι είναι απολύτως αναγκαίο για την Ευρωπαϊκή Ένωση και τα κράτη μέλη της, ενδεχομένως σε συνεργασία με τον ΟΑΕ, να παράσχουν στην κυβέρνηση της Ρουάντα τα απαραίτητα μέσα ώστε να εξασφαλίζεται η κράτηση όλων αυτών που κατηγορούνται για συμμετοχή στη γενοκτονία των Tutsis και τη μαζική δολοφονία μετριοπαθών Hutus, σε συνθήκες που δεν απειλούν τη ζωή και την υγεία τους[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στον πρόεδρο της ad hoc Επιτροπής των Ηνωμένων Εθνών, στους προέδρους των ειδικών δικαστηρίων για την πρώην Γιουγκοσλαβία και την Ρουάντα, στο Γενικό Γραμματέα των Ηνωμένων Εθνών, στο Γενικό Γραμματέα της ΟΑΕ και στην κυβέρνηση της Ρουάντα.